kardosdrur/scandi-wiki huggingface dataset:
Sam Mendes

Samuel Alexander Mendes (født 1. august 1965) er en engelsk teater- og filminstruktør. Han er mest kendt for sin debutfilm American Beauty, som han fik en Oscar for bedste instruktør for. I 2000 blev Mendes Commander of The British Empire. Mendes har været gift med Kate Winslet.

Filmografi 
 1999 – American Beauty – hans debut som instruktør. Mendes vandt en Golden Globe Award for filminstruktion og en Oscar for bedste instruktion for filmen.
 2002 – Road to Perdition
 2005 – Jarhead
 2006 – Starter for Ten (producer)
 2007 – The Kite Runner (producer)
 2007 – Things We Lost in the Fire (producer)
 2008 – Revolutionary Road
 2012 – Skyfall
 2015 – Spectre
 2019 - 1917

Eksterne henvisninger 

 

Filminstruktører fra Storbritannien
Oscar for bedste instruktør
Personer tildelt Commander of the Order of the British Empire
Golden Globe for bedste instruktør
Jøder fra Storbritannien
Personer fra Reading
Jens Martin Knudsen (fodboldspiller)

Jens Martin Knudsen (født 11. juni 1967 i Saltangará) er en internationalt kendt færøsk målmand, der bl.a. har spillet for det færøske fodboldlandshold. Før han blev professionel arbejdede han som chauffør på en fiskefabrik i Runavík. Han er gift og har fire børn.

Fra 1981 var han målmand på Færøernes ungdomslandshold. Fra 1988 til 2006 var han målmand for det færøske A-landshold i 65 kampe. Den 14. maj 2006 spillede han sin sidste kamp i en venskabskamp mod Polen i Poznań. Han er stadig målmandstræner for A-landsholdet.

Knudsen var målmand på det færøske landshold, der i 1990 slog Østrig med 1-0. Han blev efter kampen international kendt på grund af at han altid spillede iført en hvid tophue af uld.

Knudsen var den første færøske spiller, som var professionel i udlandet. Han spillede bl.a. i Island for IF Leiftur og i Skotland for Airdrie United.

Jens Martin Knudsen vandt endvidere tre gange det færøske mesterskab i gymnastik og var tillige målmand for det færøske håndboldlandshold i to kampe. I dag er Knudsen manager for klubben NSÍ Runavík.

Fodboldspillere fra Færøerne
Fodboldlandsholdsspillere fra Færøerne
Håndboldspillere fra Færøerne
Mappa

Mappa (eller Hamapa) er en ashkenazisk (ashkenazisk betegner jøder fra Tyskland og Østeuropa) kommentar til Shulchan Arukh, udarbejdet af Moses Isserlis. Da det halakhiske værk Shulchan Arukh er forfattet af en sefardisk rabbiner (Josef Karo), må det have en kommentar, som forklarer de østeuropæiske jøders (ashkenazim) måder at forholde sig på og opfattelse af jødisk tradition. Mappa indeholder disse forklaringer i form af kommentarer.

Jødedom
Bella ciao

Bella ciao er en italiensk kampsang fra 2. verdenskrig. Sangen blev oprindeligt sunget af partisaner og modstandere af facisme og nazisme. Efter krigen er den blevet en udbredt slagsang for frihed. Sangtekstens oprindelse er ukendt, men musikken er formentlig taget fra en ældre folkesang, som handlede om mondinaerne, de kvindelige arbejdere i de norditalienske rismarker, og deres hårde arbejdsvilkår. Tekstens forfatter er ukendt. I modstandskredse under anden verdenskrig blev den omtalt som en partisanvise og i moderne tid som den samlende sang for modstandskæmpere.

Indspilninger 
Sangen er blevet indspillet af en lang række kunstnere på en lang række sprog – herunder bl.a. italiensk, bosnisk, kroatisk, serbisk, engelsk, spansk, tysk, kurdisk, tyrkisk, kinesisk og japansk. 

Sangen er indspillet på dansk af Savage Rose.

I 2019 udgav den danske rapper USO  sammen med Marwan Og Cisilia en udgave af Bella Ciao.

I 2021 er en ny version af sangen blevet brugt  af protestgruppen men in black, som under deres demonstrationer har brugt formuleringen “Mette Ciao”, hvor Mette refererer til Mette Frederiksen. Teksten er skrevet af Dani Rozenberg og Ali Sufi.

Dansk oversættelse 
På dansk er der opstået flere udbredte oversættelser, men den har eksempelvis et vers mindre en den originale og mange andre oversættelser.

Musikfiler 
  Italiensk af Yves Montand (mp3) 
  English omskrivning af Mark Gunnery (mp3) (samme melodi, tekst meget løst baseret på original)

Referencer

Eksterne henvisninger 

 Bella ciao begge to anden sang delvis 
 En samling af "Bella ciao" mp3-filer

Patriotiske sange
Italiens historie

 Rapper om Mette ciao protest
Kammerjunker (småkage)

En kammerjunker er en lille sød tvebak, som typisk spises med koldskål om sommeren. Begge dele er danske specialiteter.

Kammerjunkere laves af en dej af mel, fedtstof (bagemargarine eller smør), æg, sukker, husholdningssalt og bagepulver. Af dejen formes ruller, der forbages, skæres i skiver og bages.

Kammerjunkere har deres navn efter den adelige titel "kammerjunker". Selve titlen er ikke helt så velanset som "kammerherre", og på samme måde ansås småkagen kammerjunker ikke som værende en rigtig småkage, deraf navnet.

Eksterne henvisninger 
 videnskab.dk: Hvorfor hedder det kammerjunkere?
 ordnet.dk:  Kammer-junker

Mad fra Danmark
Danske kager
Småkager
Dan Andersson

Daniel Andersson (født 6. april 1888 i Dalarna, død 16. september 1920 i Stockholm) var en svensk forfatter og digter. Han giftede sig 19. juni 1918 med lærerinde Olga Turesson, som var troubadouren Gunnar Turessons søster. Han brugte nogle gange pseudonymet "Black Jim".

Dan Andersson er i dag mest kendt for sine digte. Flere af dem har fået musik og er fremført af kendte visesangere. Blandt de mest kendte digte er  Jungmann Jansson, Jag väntar, Spelmannen og Helgdagskväll i timmerkojan.

Dan Andersson døde i 1920 32 år gammel.

Mange svenske rockmusikere har brugt tekster af Andersson, og sangen "Om Black Jim" af Joakim Thåström er en hyldest til ham. Den norske musiker Åge Aleksandersen udgav i oktober 2006 et album med tekster af Dan Andersson. Den danske sanger Peter Abrahamsen indspillede i 2008 Omkring tiggeren fra Luosa i egen oversættelse Bagved bjerget...bagved stjernerne.
I 2009 indspillede Peter Abrahamsen digtet "Et russ" igen i egen oversættelse med musik af Åge Aleksandersen. På dansk blev det til "En rus". I 2012 udgav Peter Abrahamsen CD'en "Vejen til Luossa" med 12 af Anderssons digte i egen gendigtning og med ny musik til en række af digtene. Resultatet kan læses på www.danandersson.dk. Musikanmelderen Torben Bille roste udgivelsen.

Bibliografi 
 Kolarhistorier (1914)
 Kolvaktarens visor (1915)
 Det kallas vidskepelse (1916)
 Svarta ballader (1917)
 De tre hemlösa (1918)
 David Ramms arv (1919)
 Chi-mo-ka-ma. Berättelser från norra Amerika (1920)
 Efterlämnade dikter (1922)

Eksterne henvisninger 

Digtere fra Sverige
Sangskrivere fra Sverige
Novelleforfattere fra Sverige
Personer fra Dalarna
Svensksprogede forfattere fra Sverige
Plasmaskærm

En plasmaskærm ( (PDP)) er en skærm, der i hver pixel består af 3 små lysrør; et rødt, et grønt og et blåt. Plasmaskærme har ingenting at gøre med LCD-skærme, selvom begge er fladskærme. Plasmaskærmen har fået sit navn fra lysrørets virkemåde: Den ioniserede, strømførende gas (bestående af Xenon og Neon) i et lysrør kaldes nemlig plasma.

Plasma-TV'et kom på markedet i 1999, men teknologien har været kendt siden 1964. De første plasmaskærme var ikke andet end små punkter med lys i indledende laboratorieeksperimenter. Teknologien blev udviklet og forbedret, og i slutningen af 1960'erne var den avanceret nok til at konstruere geometriske former. I dag har teknologiske fremskridt inden for digital databehandling, materialer og avancerede produktionsmetoder muliggjort lysstyrke og kontrast i plasmaskærme.

Plasmaskærme har, sammenlignet med LCD-skærme, en række fordele og ulemper. Teknologiens udvikling betyder dog, at forskellene bliver mindre og mindre.

Fordele
 Kan fremstilles i meget store størrelser. Rekorden er på over 250 cm (100″) målt på den diagonale led.
 Meget lysstærke.
 God til at vise sort og dermed høj kontrastforhold.

Ulemper
 Plasmacellerne er mekanisk følsomme og bevirker, at TV'et skal transporteres opretstående.
 Billedet kan brænde sig fast pga. dens fosforbelægning (også kaldet "Burn-in").
 Bruger mere strøm end tilsvarende LCD-type.

Referencer 

Billedskærme
Plasmafysik
Arbejdshandske

Arbejdshandsker er handsker der er designet til forskellige arbejdsopgaver. Det kan for eksempel være syrebestandige, skæresikre, slidstærke, isolerende eller skridsikre handsker, der hver især er beregnet til hver deres opgavetyper.

Slidhandsker
De mest almindelige er kraftige handsker med skind på indersiden og stof på ydersiden. Disse bruges typisk til arbejde med jord, sten, beton, lettere metalarbejde og andet arbejde med ru eller snavsede overflader der kan udtørre huden eller rive den op. Denne type er også den klart mest benyttede til havearbejde og andre tungere opgaver i private hjem.

Skærehandsker
På slagterier, i fiskeindustrien og tilsvarende steder bruges ofte en skærehandske der er lavet af eller forstærket med et finmasket metalnet. Dette sikrer at man ikke skærer sig i hånden under arbejdet, hvilket ellers er en dagligt set hændelse når man arbejder med kolde produkter og skarpe knive.

Svejsehandsker
Ved arbejde med svejsning, skærebrænding, smedning og andet med varme emner anvendes ofte varmebestandige handsker der kan holde varmen ude. Tidligere anvendtes ofte asbest til isolering, og i dag kaldes handskerne stadigvæk asbesthandsker mange steder selvom isoleringen er af et andet materiale.

Gummihandsker
Gummihandsker bruges til at beskytte hænderne mod skadelige væsker. Den kan groft opdeles i kategorier. Den tynde type bruges til lettere rengøring hvor de skal forhindre at rengøringsmidlerne beskadiger huden, og de benyttes i sundhedssektoren, hvor de skal forhindre overførsel af smitte eller snavs mellem patienter og plejere.

De tykkere handsker er beregnet til hårdere arbejde med våde, sure eller basiske produkter. De skal være stort set lige så slidstærke som slidhandskerne og samtidigt kunne holde fugt og kemikalier ude. Disse bruges eksempelvis af oliechauffører, kloakarbejdere og ved kemikalietransport. Tætningsmaterialet er ikke altid gummi, men mange kalder dem gummihandsker selvom de har syntetisk membran.

Smudshandsker
De mest almindelige smudshandsker er hvide tynde bomuldshandsker med blå gummiknopper på indersiden. De beskytter hverken mod splinter eller skarpe kanter, og er som navnet siger primært beregnet til at holde snavs væk fra hænderne. Dog har handskerne med gummiknopper også en skridsikrende funktion, og naturligvis isolerer de lidt når det er koldt.

Brandhandsker 

En brandmand anvender under sin indsats en særlig handske, der er særdeles varmebestandigt og slidstærk. Handsken er en del af standardindsatsuniformen og anvendes således både under røgdykning og ved andet arbejde i øvrigt. Det er normalt kun under enten indsatser, der ikke kræver handsker eller under større kemikalieuheld den ikke anvendes. Den anvendes således også under lette kemikalieindsatser, der ikke kræver særligt bestandige indsatsdragter.

Arbejdstøj
Personlige værnemidler
Handsker
Salem

Salem har flere betydninger:

 Salem (band) – dansk band
 Salem anses for at være det ældste navn for Jerusalem jf. Melkisedek
 Stednavne
 Salem, Sverige – by i Sverige, hvor højreorienterede grupper hvert år minder en myrdet skinhead.
 Salem, Oregon – by i den amerikanske delstat Oregon
 Salem, Massachusetts – by i den amerikanske delstat Massachusetts
 Salem, South Dakota – by i den amerikanske delstat South Dakota
 Salem, Lauenburg – kommune i Kreis Herzogtum Lauenburg
Lorenzo Bernucci

Lorenzo Bernucci (født 15. september 1979 i Sarzana) er en italiensk tidligere cykelrytter. 

Han har cyklet professionelt siden 2002, og kørte i 2002 til 2004 for holdet Landbouwkrediet - Colnago (LAN). I 2005 gik han over til Fassa Bortolo (FAS). Nu kører han for T-Mobile Team

Bernuccis hidtil største præstation kom da han vandt 6. etape af Tour de France 2005 fra Troyes til Nancy, en etape der i afslutningen blev stærkt præget af en massestyrt lige før mål. Dette var Bernuccis første sejer som professionel cykelrytter.

Eksterne links 

Mandlige cykelryttere fra Italien
Three Moses

Three Moses var et dansk/britisk orkester med base i København. Fusion af irske ballader med meget hurtig rock. Spillede på Roskilde Festival i 1991 (om søndagen, klokken 13.30 på hvid scene).

Bandet nåede aldrig at blive rigtig kendt, men var dog aktiv koncertafholder på en række mindre spillesteder, f.eks. på Café Vestergade 42 i Århus. Bandet havde en meget aktiv fanklub som bestod af gymnasieelever fra Himmelev Gymnasium i Roskilde.

The Band:

 Craig Coward, Vocals 1988 → 1991
 Christian Mathiesen, Vocals 1991 → 1992
 Stuart Anderson, Main Songwriter, Vocals 1986 → 1988, 1992
 Mark Serridge, Guitar
 Gavin Irvine, Bass 1986 → 1988
 Garvin Wills, Bass 1988 → 1989
 Peter Bak, Bass 1989 → 1992
 Marius Mathiesen, Drums
 Johannes Steingrund, Sound Engineering
 Kerstin Löfvander, Management

Discography:

 1990 Billy The Fish, Cassette. Produced by Anders Dohn, Jan Sneum, Three Moses and Johannes Steingrund
 1991 Early Thorner Man, LP. 08-626115-20. Produced by Niels Hornehøj and Johannes Steingrund.

Musikgrupper fra Danmark
Musikgrupper fra 1988
Bernhard Eisel

Bernhard Eisel (født 17. februar 1981 i Voitsberg, Østrig) er en tidligere østrigsk professionel cykelrytter.

Eisel vandt sit første løb som 11-årig, og mange løb siden. Da han var 17 år gammel flyttede han til Italien for at cykle for Rinascita Ormelle. Efter det gik han til Moreno Argentin. I 2001 gik han til Mapei, og blev professionel cykelrytter. To år senere, i 2003, blev han rytter på Française des Jeux.

Eksterne henvisninger 

Mandlige cykelryttere fra Østrig
Himmelev Gymnasium

Himmelev Gymnasium er et dansk gymnasium beliggende i bydelen Himmelev i Roskilde. Det er fra 1978 og flyttede i 1980 fra Allehelgensgade ind i de dengang nybyggede lokaler på Herregårdsvej. Bygningerne, der er i ét plan, er omgivet af store græsplæner og beplantning af bøgehække og egetræer. På de grønne arealer omkring gymnasiet er placeret en lang række skulpturer af danske kunstnere.

Skolen er et såkaldt hjemstavnsgymnasium: klasselokalerne er samlet i grupper på seks omkring større fællesområder, der fungerer som studiecentre. Den enkelte klasse er fast knyttet til en hjemstavn, hvor der normalt er elever fra alle klassetrin. Foruden hjemstavnene med de almindelige klasselokaler findes en hjemstavn med faglokaler til de naturvidenskabelige fag, et område med musik- og billedkunstlokaler og idrætssal og – hal med internationale mål. Skolen har to datalokaler, et studieområde med computere foran biblioteket og en kantine. Bold- og idrætsbaner ligger i umiddelbar tilknytning til idrætshallen. Bygningerne er velegnede til kørestolsbrugere og gangbesværede.

I skoleåret 2007-2008 var der 710 elever og 87 lærere på skolen, fordelt på 37 klasser. Der var 12 1.g-klasser, 8 2.g-klasser, 8 3.g- klasser, 3 1.hf- klasser, 3 2. hf-klasser.

Rektor er siden 2003 Johnny Vinkel.

Kendte studenter 
 1984: Christine Antorini, undervisningsminister, MF for Socialdemokraterne
 1984: Halfdan E, producer og filmkomponist
 1991: Anders Sigdal, journalist og studievært
 1993: Brian Mørk, komiker
 1997: Bryan Rice, popsanger
 2007 (første halvår): Sofie Krone, medvirkende i Topmodel og den danske version af Idols med sangen "En Wannabe Darth Vader"
 2019: Chili Pedersen, sanger fra X Factor

Eksterne henvisninger 
 Himmelev Gymnasiums hjemmeside

Gymnasier i Danmark
Etableret i 1978
Uddannelse i Roskilde
Fable

Fable er et video spil lavet specielt til  Xbox. Det blev udviklet og konstrueret af Big Blue Box og Lionhead Studios, og blev udgivet af Microsoft. Som en forsinket udgivelse den 14. september 2004, blev Fable godt modtaget af anmelderne på grund af dets gameplay kvalitet og udførelse, selvom om det ikke lykkedes at få alle de effekter med, der var lovet af skaberen Peter Molyneux.

En udvidet version af spillet, Fable: The Lost Chapters, blev udgivet til Windows, Mac OS X og Xbox i september 2005.

Plot for spillet 
Spillet starter med at du er en dreng der bor i en by med sin far og søster. du skal nu samle penge sammen til at købe en gave til din lillesøter. Under hele spillet er du styret af dine valg. Gør du gode gerninger, får du en glorie og sommerfugle omkring dig (du bliver en engel). Gør du onde gerninger, får du horn i panden, bliver arret i ansigtet, rød røg omkring dig og der er nogle slags fluer omkring dig.

Da du har samlet sammen til gaven, giver du søsteren´den. Nu ser der bare et at byen bliver angrebet af banditter. Alle i byen dør tror du, plus din far. Du bliver dog redet af Maze. En Troldmand fra The Guild, som mærker en kræft ved dig, som han gerne vil træne op. Du bliver nu en helt og bliver trænet i The Guild. Efter træningen og Eksamen går du nu rundt i verdenen, og klare Missioner, som udstedes af folk fra hele Albion (Verdenen du lever i). Du spiller en fastlagt rute. Nogle missioner er lagt på forhånd som du skal klare, andre er selvvalgte. En dag skal du bare tage valget, Mellem det gode og onde. Dit valg?

Eksterne henvisninger 
 
Fables officielle side 

Computerspil fra 2004
Macintosh-spil
Windows-spil
Xbox-spil
Giuseppe Guerini

Giuseppe Guerini (født 14. februar 1970 i Gazzaniga, Italien) var en professionel landevejscykelrytter. Fra 1999 cyklede han for det tyske T-Mobile Team. Han blev hentet til holdet for at være hjælperytter for Jan Ullrich. I 1997 og 1998 kom han på tredjepladsen i Giro d'Italia.

Guerini huskes specielt for sammenstødet med en tilskuer, da han var alene i udbrud under Tour de France i 1999 og blev væltet lige før målstregen på L'Alpe d'Huez. Til trods for han blev væltet, fortsatte Guerini for at beholde forspringet, som han havde oparbejdedet sig, helt til mål. Først seks år senere, i Tour de France 2005, lykkes det ham at vinde yderligere en etape, på den 19. etape.

Etapesejre i Tour de France 
 1999: 10. etape fra Sestrières til L'Alpe d'Huez.
 2005: 19. etape fra Issoire til Le Puy-en-Velay.

Eksterne henvisninger 

Mandlige cykelryttere fra Italien
Besançon

Besançon er en by i det østlige Frankrig med omkring 120.000 indbyggere.
Byen ligger ved floden Doubs og er préfecture (administrativ by) i Doubs-départementet og den historiske hovedby i regionen Bourgogne-Franche-Comté.

Geografi

Beliggenhed 
Besançon ligger 70 km vest for Schweiz og 90 km sydvest for Tyskland.

Klima

Historie 
Besançon blev en Fri rigsstad under Det tysk-romerske Rige i 1307, og byen erobret af Frankrig under Den fransk-hollandske krig. Indlemmelsen i Frankrig blev anerkendt ved Freden i Nijmegen i 1678-1679.

Uddannelse 
 École nationale supérieure de mécanique et des microtechniques

Født i Besançon 

 Victor Hugo
 Charles Fourier
 Brødrene Lumière

Eksterne henvisninger 

 
Byer i Frankrig med over 100.000 indbyggere
Frie rigsstæder
Byer i Doubs
Tour de France-byer
Frankrigs præfekturer
Jeff Beck Group

The Jeff Beck Group var et rockband, dannet i februar 1967. Deres enestående og nyskabende tilgang til heavy blues gjorde dem til et stilskabende band i de sene 1960'ere og tidlige 1970'ere.

Det oprindelige band bestod af Jeff Beck på guitar, Rod Stewart som forsanger, Ron Wood på bas og Aynsley Dunbar på trummer. Dunbar blev kort efter erstattet af Micky Waller. Den kendte studiemusiker, keyboardspilleren Nicky Hopkins kom med i 1968. Med denne bemanding (Beck, Stewart, Wood, og Hopkins), blev der indspillet to LP'er, hvoraf Micky Waller spillede trommer på den først og nytilkomne Tony Newman på den anden.

Derefter gik gruppen i opløsning, hvorefter Rod Stewart og Ron Wood sluttede sig til The Small Faces. De var også ved at gå i opløsning, fordi de havde mistet Steve Marriott. Da Rod og Ron var noget større af statur end resten af bandet, skiftede de navn til The Faces. Imens havde Jeff Beck planer om at slutte sig til den gamle rytmesektion fra Vanilla Fudge, Tim Bogert og Carmine Appice, men det gik i vasken, da han kørte galt og fik kvæstelser i hovedet. Bogert og Appice dannede i stedet Cactus. Efter at være kommet sig over sine kvæstelser, gendannede Beck gruppen med Bob Tench som sanger, Max Middleton på keyboards, Cozy Powell på trommer og Clive Chaman på bas. Bandet indspillede to LP'er, før de gik hver til sit.

Efter opløsningen 
Da bruddet var sket, sluttede Jeff Beck sig endelig til Tim Bogert og Carmine Appice, i bandet Beck, Bogert & Appice. De indspillede en studie-LP, som nåede Nr. 12 på Billboard i 1972, og derefter en live-plade. Mens de planlagde endnu et album, forlod Beck gruppen og slog sig igen sammen med Max Middleton. De udgav mest instrumental fusionsmusik, og havnede til sidst i techno.

Rod Stewart og Ron Wood havde moderat succes med The Faces, indtil Ronnie Lane blev erstattet med den japanske bassist Tetsu Yamauchi. Tetsu kunne ikke få arbejdstilladelse i Storbritannien, så bandet besluttede sig for at sige stop. Både Wood og Stewart gik solo, og Wood erstattede senere Mick Taylor i The Rolling Stones.

Cozy Powell kom med i Rainbow og spillede derefter i adskillige andre sammenhænge, før han havnede i Black Sabbath.

Diskografi 
 Truth, August, 1968, Epic Records
 Beck-Ola, Juni, 1969, Epic Records
 Rough and Ready, Oktober, 1971, Epic Records
 Jeff Beck Group, April, 1972, Epic Records

Eksterne henvisninger 
 

Rockgrupper fra Storbritannien
Musikgrupper fra 1967
Patrik Sinkewitz

Patrik Sinkewitz (født 20. oktober 1980 i Fulda, Tyskland) er en tidligere professionel cykelrytter. Under Tour de France 2007 blev det kendt, at Sinkewitz havde afleveret en positiv dopingprøve i juni 2007 med for stort testoteronindhold. Denne afsløring fik straks tysk fjernsyn til at droppe live-dækningen af touren. Den 31. juli 2007 gav Sinkewitz afkald på den B-prøve, der ellers kunne have bevist hans uskyld. T-Mobile suspenderede ham efterfølgende i to år .

Vigtigste sejre 

2007
 Rund um den Henninger Turm
2005
 Internationale Hessen-Rundfahrt etape 1
2004
 Vinder af Deutschland Tour og etape 3
 Japan Cup
2002
 GP Winterthur

Tour de France 
 Tour de France 2005 – 59. plads
 Tour de France 2006 – 23. plads

Kilder

Eksterne henvisninger 

 Officielle hjemmeside 
 Profil på T-Mobiles hjemmeside

Mandlige cykelryttere fra Tyskland
Personer fra Hessen
Rødøy

Rødøy er en kommune i Nordland fylke i Norge. Den grænser i nord til Meløy, i øst til Rana, i syd til Lurøy, og i sydvest til Træna. Rødøy tilhører Sør-Hålogaland bispedømme og Nord-Helgeland provsti. Rødøy er underlagt Salten politidistrikt, men blev fra 1. januar 2005 overført til Rana Tingrett. Hovederhverv er landbrug, fiskeri og fiskeopdræt.

Geografi 
Rødøy ligger på den nordlige del af Helgelandskysten. Yderpunkt er øen Myken, med Myken Fyr. En større del af Svartisen, som er Norges næststørste isbræ ligger i kommunen, og en del af Saltfjellet-Svartisen nationalpark ligger også i kommunens østlige del. To af øerne er delt mellem Rødøy og Lurøy kommuner, disse har forskellige navne: Storselsøy/ Hestmona og Nordnesøy/ Sørnesøy. I Rødøy ligger også Esvikhatten naturreservat.

Historie 
Rødøy var i middelalderen et af tre prestegjeld på Helgeland. Senere i middelalderen var Helgeland delt i to halvfylker; Herøy og Rødøy.

Nabokommunen Meløy og Rødøy var samlet administrativt indtil år 1884; Tidlige referencer til Rødø herred inkluderer normalt også Meløy.

Severdigheder 
 Polarcirklen
 Myken fyr
 Selsøyvik gamle handelsted
 Falch gamle handelsted
 Bådmotorsamling på Nordvernes
 Rødøy kirke
 Svartisen
 Sagnfjell, mest kjent Hestmannen og Rødøyløva

Eksterne henvisninger 

 Lokalveiviseren for Rødøy 
 Polarsirkelen
 Kultur i Rødøy på kort fra Kulturnett.no

n0:Rødøy

Kommuner i Nordland
Fars (provins)

Fars eller Pars () er en af Irans 30 provinser. Den ligger i den sydlige del af landet og dens hovedby er Shiraz. I 1996 havde provinsen en indbyggertal på 3,8 millioner, hvor 42% boede på landet og resten i byerne.

Fars menes at være det oprindelige hjemland for det persiske folk. Det persiske sprog hedder Fārsi eller Pārsi på persisk. Persien og persisk stammer begge fra den helleniserede form  (translitteration: Persis) af ordet Pārs. Fārs er den arabiske version af Pars. Den gamle persiske ord var Pārsā.

Provinser i Iran